CELEX: 32011R0897
Language: bg
Date: 2011-09-02 00:00:00
Title: Регламент за изпълнение (ЕС) № 897/2011 на Комисията от 2 септември 2011 година относно класирането на някои стоки в Комбинираната номенклатура

8.9.2011   
            
            
               BG
            
            
               Официален вестник на Европейския съюз
            
            
               L 231/9
            
         РЕГЛАМЕНТ ЗА ИЗПЪЛНЕНИЕ (ЕС) № 897/2011 НА КОМИСИЯТА
   от 2 септември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 септември 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, представен за продажба на дребно в бутилка от 500 ml, съдържащ (в тегловни %):
                  
                              —
                           
                           
                              вода
                           
                           
                              45,9
                           
                        
                              —
                           
                           
                              фруктоза
                           
                           
                              33,3
                           
                        
                              —
                           
                           
                              олигофруктоза
                           
                           
                              7,6
                           
                        
                              —
                           
                           
                              концентрат от ябълков сок
                           
                           
                              3,6
                           
                        
                              —
                           
                           
                              концентрат от сок от касис
                           
                           
                              2,3
                           
                        
                              —
                           
                           
                              растителни олигопептиди
                           
                           
                              2,3
                           
                        
                              —
                           
                           
                              лимонена киселина
                           
                           
                              3,6
                           
                        
                              —
                           
                           
                              концентрат от мате
                           
                           
                              0,7
                           
                        
                              —
                           
                           
                              хранителна мая
                           
                           
                              0,5
                           
                        
                              —
                           
                           
                              L-карнитин
                           
                           
                              0,1
                           
                        
                              —
                           
                           
                              калиев сорбат
                           
                           
                              0,1
                           
                        Продуктът представлява червеникаво-кафява, мътна, слабо вискозна течност с плътност 1,1812 g/cm3 и със стойност Брикс 40.
                  Според текста върху опаковката продуктът е на основата на вода, обогатена с хранителни вещества, и е предназначен за включване в режима на хранене.
                  Упътвания за употреба: 50 ml от продукта се разрежда със 100 ml вода или сок.
               
               
                  2106 90 92
               
               
                  Класирането се определя от Общи правила 1 и 6 за тълкуване на Комбинираната номенклатура и от описанието на кодове по КН 2106, 2106 90 и 2106 90 92.
                  Поради съдържанието на захари и някои други съставки като калиев сорбат и лимонена киселина продуктът трябва да бъде разреждан преди консумация и следователно не може да бъде разглеждан като напитка от позиция 2202 (вж. също Обяснителните бележки към Комбинираната номенклатура за глава 22, Общи разпордеби, параграф 2).
                  Следователно продуктът трябва да бъде класиран като хранителен продукт, неупоменат, нито включен другаде, от позиция 2106 (Вж. също Обяснителните бележки към Хармонизираната система за позиция 2106, параграф 2, точка 7).